Geen handvatsel aan die buitekant nie - www.bybelkennis.co.za
Almost all men are infected with the disease of desiring to obtain useless knowledge. —John Calvin
Holman Hunt het ‘n beroemde skildery The Light of the World geskilder. Christus staan met ‘n lamp in sy een hand en klop aan ‘n deur. Die deur het geen handvatsel aan die buitekant nie. Al wat jy sien, is onkruid en rankplante wat die deur toegroei. Die interpretasie kry ons onderaan die skildery in die Sint Paulus Katedraal: “Aan die linkerkant van die skildery sien ons die deur van die menslike siel. Die balke is in plek (gesluit); die spykers is geroes; klimoppe groei van die deur na sy pilare om te wys dat dit nog nooit oopgemaak is nie.”
Hierdie skildery is ‘n uitbeelding van Openbaring 3:20: Kyk, Ek staan by die deur en Ek klop. As iemand my stem hoor en die deur oopmaak, sal Ek by hom ingaan en saam met hom die feesmaal hou, en hy saam met My. As ons hierdie gedeelte mooi lees, sien ons dat hierdie die deur van ‘n gemeente is … en Christus staan buite.
God roep na die mense van die gemeente en wat Hy aanbied is ‘n spesiale verhouding. Christus is alreeds buite in die wêreld. Het ons die moed om Hom daar te volg? As ons die deur oopmaak, sal Hy inkom en met ons deel. Maar Hy sal vind dat ons gemeente, wat so belangrik vir ons is, te klein en beperkend vir Hom is.
Hier is ‘n groot mate van waarheid in hierdie inskripsie. Ons het nog nooit die weg van God en God se koninkryk probeer as ‘n manier om menslike sake te hanteer nie.
Tags: Die toe deur